CELEX: 62008TN0308
Language: bg
Date: 2008-08-05 00:00:00
Title: Дело T-308/08: Жалба, подадена на 5 август 2008 г. — Parfums Christian Dior/СХВП — Consolidated Artists (MANGO adorably)

11.10.2008   
            
            
               BG
            
            
               Официален вестник на Европейския съюз
            
            
               C 260/15
            
         Жалба, подадена на 5 август 2008 г. — Parfums Christian Dior/СХВП — Consolidated Artists (MANGO adorably)
   (Дело T-308/08)
   (2008/C 260/28)
   Език на жалбата: английски
   Страни
   
      Жалбоподател: Parfums Christian Dior SA (Париж, Франция) (представители: адв. E. Cornu, адв. D. Moreau и адв. F. de Visscher)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Consolidated Artists B.V. (Ротердам, Нидерландия)
   Искания на жалбоподателя
   
               —
            
            
               да се отмени Решението на втори апелативен състав на Службата за хармонизация във вътрешния пазар (марки и дизайни) от 23 май 2008 г. по преписка R 1162/2007-2, и
            
         
               —
            
            
               да се осъди ответника да заплати съдебните разноски.
            
         Правни основания и основни доводи
   
      Заявител на марката на Общността: Другата страна в производството пред апелативния състав
   
      Марка на Общността, предмет на спора: Фигуративната марка „MANGO adorably“ за стоки в клас 3
   
      Притежател на марката или знака, на който е направено позоваване в процедурата по възражението: Жалбоподателят
   
      Марка или знак, на който е направено позоваване в подкрепа на възражението: Френска регистрация № 33 209 849 на словната марка „ADIORABLE“ за стоки в клас 3; френска регистрация № 94 536 564 на словната марка „J'ADORE“ за различни стоки, сред които стоки в клас 3; международна регистрация № 811 001 на словната марка „ADIORABLE“ за различни стоки, сред които стоки в клас 3; международна регистрация № 687 422 на словната марка „J'ADORE“ за различни стоки, сред които стоки в клас 3
   
      Решение на отдела по споровете: Отхвърля изцяло възражението
   
      Решение на апелативния състав: Отхвърля жалбата
   
      Изложени правни основания: Нарушение на член 8, параграф 1, буква б) и на член 8, параграф 5 от Регламент № 40/94, тъй като апелативният състав, въз основа на грешния извод, че и в двете законни хипотези разглежданите марки не са достатъчно подобни, неправилно е приел, че не е налице вероятност от объркване между съответните марки и че използването на заявената марка няма да доведе до неоснователно извличане на полза от добрата репутация на по-ранните марки.